
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr. 89/2013 pentru ratificarea Memorandumului de Înţelegere între Guvernul României şi Guvernul Republicii Moldova privind organizarea şi desfăşurarea procedurii de achiziţie publică aplicabilă în cazul lucrărilor de subtraversare a râului Prut din cadrul proiectului denumit “Conductă de interconectare a Sistemului Naţional de Transport Gaze din România cu Sistemul de Transport Gaze din Republica Moldova pe direcţia Iaşi (România) – Ungheni (Republica Moldova)“ semnat la Chişinău, la 11 iunie 2013, transmis cu adresa nr. PLx.312 din 30 septembrie 2013 şi înregistrată la comisie cu nr.4c-3/385 din 01 octombrie 2013.
În raport de obiectul şi conţinutul său, propunerea legislativă face parte din categoria legilor ordinare.
VICEPREŞEDINTE
Dumitru Chiriţă

RAPORT  
asupra proiectului de Lege privind aprobarea Ordonanţei de urgenţă a Guvernului nr. 89/2013 pentru ratificarea Memorandumului de Înţelegere între Guvernul României şi Guvernul Republicii Moldova privind organizarea şi desfăşurarea procedurii de achiziţie publică aplicabilă în cazul lucrărilor de subtraversare a râului Prut din cadrul proiectului denumit “Conductă de interconectare a Sistemului Naţional de Transport Gaze din România cu Sistemul de Transport Gaze din Republica Moldova pe direcţia Iaşi (România) – Ungheni (Republica Moldova)“ semnat la Chişinău, la 11 iunie 2013
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru industrii şi servicii, a fost sesizată pentru dezbatere în fond, în procedură de urgenţă,  cu proiectul  de Lege privind aprobarea Ordonanţei de urgenţă a Guvernului nr. 89/2013 pentru ratificarea Memorandumului de Înţelegere între Guvernul României şi Guvernul Republicii Moldova privind organizarea şi desfăşurarea procedurii de achiziţie publică aplicabilă în cazul lucrărilor de subtraversare a râului Prut din cadrul proiectului denumit “Conductă de interconectare a Sistemului Naţional de Transport Gaze din România cu Sistemul de Transport Gaze din Republica Moldova pe direcţia Iaşi (România) – Ungheni (Republica Moldova)“ semnat la Chişinău, la 11 iunie 2013, transmis cu adresa Plx.312 din 30 septembrie 2013 şi înregistrat cu nr.4c-3/385 din 1 octombrie 2013.
Proiectul de act normativ are ca obiect ratificarea Memorandumului de Înţelegere între Guvernul României şi Guvernul Republicii Moldova privind organizarea şi desfăşurarea procedurii de achiziţie publică aplicabilă în cazul lucrărilor de subtraversare a râului Prut din cadrul proiectului denumit “Conductă de interconectare a Sistemului Naţional de Transport Gaze din România cu Sistemul de Transport Gaze din Republica Moldova pe direcţia Iaşi (România) – Ungheni (Republica Moldova)“ semnat la Chişinău, la 11 iunie 2013.

Memorandumul de înţelegere reprezintă o înţelegere internaţională bilaterală semnată la nivel guvernamental, care, prin obiectul de reglementare, intră sub incidenţa Legii nr. 590/2003 privind tratatele.
Consiliul Legislativ a avizat favorabil propunerea legislativă, cu unele observaţii şi propuneri, aviz transmis cu adresa nr. 999/24.09.2013.

Comisia pentru politică externă a avizat favorabil proiectul de lege, în forma prezentată, aviz transmis cu adresa nr. 4c-13/51 din 9 octombrie 2013.
Potrivit prevederilor art.61 din Regulamentul Camerei Deputaţilor, republicat,
membrii Comisiei pentru industrii şi servicii au examinat proiectul de Lege în şedinţa comisiei din 09 octombrie 2013 şi au hotărât, în unanimitate, să propună plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr. 89/2013 pentru ratificarea Memorandumului de Înţelegere între Guvernul României şi Guvernul Republicii Moldova privind organizarea şi desfăşurarea procedurii de achiziţie publică aplicabilă în cazul lucrărilor de subtraversare a râului Prut din cadrul proiectului denumit “Conductă de interconectare a Sistemului Naţional de Transport Gaze din România cu Sistemul de Transport Gaze din Republica Moldova pe direcţia Iaşi (România) – Ungheni (Republica Moldova)“ semnat la Chişinău, la 11 iunie 2013, în forma propusă de Guvern.
La lucrările comisiei au fost prezenţi 32 de deputaţi din totalul de 34 de deputaţi membri ai comisiei. 
În conformitate cu prevederile art. 54 şi 55 din Regulamentul Camerei Deputaţilor, republicat, la dezbateri a participat ca invitat domnul Paijean Ninel – consilier juridic, din partea Agenţiei Naţionale de Resurse Minerale.
În raport de obiectul şi conţinutul său face parte din categoria legilor ordinare.
Potrivit prevederilor art. 75 alin.(1) din Constituţia României, republicată şi ale art.92 alin.(8) pct.1 din Regulamentul Camerei Deputaţilor republicat, Camera Deputaţilor este primă Cameră sesizată.
              VICEPREŞEDINTE,                                                      SECRETAR,

                Dumitru Chiriţă                                                   Radu-Bogdan Ţîmpău

Consilier parlamentar,

   Viorica Petraşcu

